# Seurakuntaneuvoston kokous 3/2015

Kokousaika: maanantai 2.3.2015 klo 17.30-20

Paikka: Hakavuoren kirkon seurakuntasali, Tolarintie 1, 00400 Helsinki

Osanottajat: Heltelä Marja puheenjohtaja

 Alanko Pauliina jäsen

 Halmetoja Leea jäsen

 Kiilunen Aapo jäsen

 Kuisma Hanna varajäsen

 Lanamäki Antti jäsen

 Leskinen Heikki jäsen (este)

 Liimatainen Anita jäsen

 Mathlin Teijo jäsen (este)

 Matsinen Tytti jäsen (este)

 Mithiku Hanna jäsen

 Nikunen Timo varajäsen

 Nuorteva Liisa jäsen

 Rantakari Ilari jäsen (este)

 Suolanen Samuli jäsen (poistui klo 18.45)

 Sääksi Tuula jäsen

 Vuori Timo jäsen

 Värri Helena varajäsen

 Leila Tolin sihteeri

Poissa: Heikki Leskinen, Teijo Mathlin, Tytti Matsinen ja Ilari Rantakari

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 24.2.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Käsittely: Keskusteltiin kokouskutsun sekä esityslistan postituksesta, sillä jäsenet ovat saaneet useassa tapauksessa postin vasta perjantaina ja on käynyt niinkin, että posti on tullut kokouspäivänä, vaikka postitus on tapahtunut ohjesäännön mukaisesti. Sovittiin, että esityslista laitetaan seurakunnan kotisivuille sekä lähetetään myös sähköpostilla samaan aikaan postituksen kanssa.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston kokouksissa on ollut tapana valita pöytäkirjantarkastajat aakkosjärjestyksessä vuorollaan. Pöytäkirjan tarkastajat ovat yhdessä vastanneet kokouksen iltahartaudesta.

Esitys: Valitaan pöytäkirjan tarkastajiksi Anita Liimatainen ja Teijo Mathlin.

Päätös: Pöytäkirjan tarkastajiksi nimettiin Anita Liimatainen ja Hanna Mithiku.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Seurakuntaneuvoston ja työtekijöiden yhteinen päivä keväällä 2015 käsitellään muissa asioissa kohdassa 12.

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 2/2015 (liite 1)

Seurakuntayhtymä järjestää luottamushenkilöillan 28.5.2015. Tapaaminen alkaa Narinkkatorilla klo 17 Suvivirsi yhteislaulutilaisuudella ja jatkuu Tuomiokirkon kryptassa.

Pohjois-Haaga seura järjestää yhteistyössä Haagan seurakunnan ja Pro Haagan kanssa Helsinki-päivän tapahtuman Alppiruusu- ja atsaleapuistossa perjantaina 12.6. illansuussa.

Jumalanpalvelusten kehittämistyöryhmä kertoo kokouksessa työryhmän kuulumisia.

Esitys: Merkitään tiedoksi.

Käsittely: Puheenjohtaja kertoi kehittämistyöryhmän suunnitelmia:

* messun alkamisajankohdan selkeyttäminen
* huomioitava olemassa olevat jumalanpalvelusyhteisöt ja yhteyden tärkeys
* hyödyntää kirkkotilojen vahvuudet
* perusmessun lisäksi erityismessuilla on paikkansa
* lapsiystävällisyys ja pyhäkoulu
* oman messun tekeminen Haagaan, ei kilpaileminen jo olemassa olevien messujen kanssa (pop-, metalli- ja Tuomas-) kanssa.
* luonnon ja ympäristön huomioon ottaminen – luonto- luomakuntamessu
* tiedotuskampanja käynnistyy palmusunnuntaina 29.3. Kirkkokahveilla jaetaan kyselylomakkeet ja kutsutaan osallistumaan ”Millaiseen messuun sinä tulisit? Keskustelu messuista käynnistetään Facebookissa, nettisivuilla ja Haagan ilmoitustaulusivuilla.
* kyselylomakkeet kierrätetään kaikissa seurakunnan ryhmissä viikoilla 14-16
* seurakuntalaisia kutsutaan keskustelemaan: ”Tarvitsemme sinua! – Kerro, minkälaiseen messuun sinä tulisit ”- nimisiin tilaisuuksiin ke 15.4. klo 18 Huopalahden kirkolla ja su 19.4. klo 12 Hakavuoren kirkolla.

Päätös: Ilmoitusasiat merkittiin tiedoksi.

1. Lapsiasiainvaikutusten arviointi

Kirkolliskokous teki toukokuussa 2014 päätöksen lisätä kirkkojärjestykseen säännöksen lapsivaikutuksen arvioinnista. Säännös astui voimaan 1.1.2015 ja koskee kaikkia kirkollisen viranomaisen tekemiä päätöksiä kirkon organisaation eri tasoilla. Lapsella tarkoitetaan kaikkia alle 18-vuotiaita. Vastaava käytäntö on kuntapuolen päätöksenteossa jo käytössä.

Lapsiasianvaikutuksen (LAVA) arviointi tarkoittaa kirkon ja seurakunnan päätösten punnitsemista lasten, nuorten ja heidän perheidensä kannalta. Ennen päätöksentekoa ennakoidaan ja arvioidaan päätöksen mahdollisia vaikutuksia lapsiin ja nuoriin. Tavoitteena on mm. edistää lapsen edun toteutumista kirkollisessa päätöksenteossa ja toiminnassa sekä vahvistaa lasten ja nuorten mielipiteiden huomioimista ja heidän osallisuuttaan kirkon toiminnassa.

LAVAn arviointi tehdään siinä toimielimessä, joka käsittelee asiaa ensimmäisenä. Käytännössä se tekeminen kuuluu päätöksen valmistelijalle osata tavanomaista valmistelua. Seurakuntatasolla säännös velvoittaa seurakuntaneuvostoa, jossa pääsääntöisesti arviointi tehdään. Neuvoston päätöksissä tulee näkyä, miten LAVA on huomioitu.

Useissa seurakunnissa on valittu lapsiasiahenkilöitä, jotka voivat olla apuna LAVAn arvioinnin tekemisessä. Lapsiasiahenkilöitä on hyvä olla kaksi, toinen luottamushenkilö ja toinen seurakunnan työntekijä.

Esitys: Valitaan neuvoston jäsenistä lapsiasiahenkilö.

Käsittely: Keskustelussa todettiin, että asian tärkeyden vuoksi on hyvä nimetä luottamushenkilöistä kaksi henkilöä lapsiasiahenkilöksi.

Päätös: Lapsiasiahenkilöiksi valittiin Tytti Matsinen ja Anita Liimatainen sekä viranhaltijoiden edustajana kirkkoherra Marja Heltelä.

1. Vuositilasto 2014

Helsingin seurakuntayhtymän vuositilasto 2014 lähetetään seurakuntaneuvoston jäsenille sähköisesti (liite 2).

Esitys: Merkitään tiedoksi.

Päätös: Merkittiin tiedoksi.

1. Vuoden 2014 talousarvion toteutumisvertailu

Talousarviovertailu vuodelta 2014 osoittaa, että toimintaan varatuista määrärahoista käytettiin 101,9 %, joka tarkoittaa talousarvion määrärahan ylitystä 38 180 €. Talousarvion ylitysoikeutta vuonna 2014 oli 31 355 € (liite 3)

Esitys: Merkitään tiedoksi.

Päätös: Liitteen 3 mukainen talousarvion toteutumisvertailu merkittiin tiedoksi.

1. Toimintakertomukset

Haagan seurakunnan työalojen toimintakertomukset lähetetään seurakuntaneuvoston jäsenille sähköisesti (liite 4). Kokouskutsun liitteenä on toiminnan tilasto-osuus (liite 5).

Esitys: Merkitään tiedoksi.

Käsittely: Keskustelussa todettiin, että työalojen toimintakertomukset on koottu hyvin. Todettiin, että lähetystyön toimintakertomus puuttuu koosteesta.

Sovittiin, että sihteeri lähettää lähetystyön toimintakertomuksen sähköpostitse jäsenille.

Päätös: Merkittiin tiedoksi.

1. Opintovapaa-anomus

Kanttori Hanna Autio on anonut palkatonta virkavapaata opintoja varten ajalle 1.8. - 31.12.2015. Opintojen tarkoitus on saattaa loppuun musiikkipedagogin tutkinto (270 op) Metropolia Ammattikorkeakoulussa pääaineena varhaisiän musiikkikasvatus ja taiteen soveltava käyttö (liite 6).

Esitys: Myönnetään kanttori Hanna Autiolle opintovapaa ajalle 1.8. – 31.12.2015.

Päätös: Esitys hyväksyttiin.

11. Nuoriso- ja rippikoulutyön tiimin hakemus lisämäärärahasta

Nuoriso- ja rippikoulutyön tiimi hakee lisämäärärahaa rippikoulualbojen (50kpl) sekä Nuoren seurakunnan veisukirja 2015 (50kpl) hankintaa varten (liite 7). Lisämäärärahan tarve on 2805 € ja se on mahdollista kattaa testamenttivaroin (liite 8).

Esitys: Myönnetään nuoriso- ja rippikoulutyön tiimille 2805 € lisämääräraha, joka katetaan testamenttivaroin.

Käsittely: Keskustelussa määriteltiin, että lisämääräraha 2805 € katetaan Sirkka Laineen testamenttivaroista.

Päätös: Esitys hyväksyttiin.

1. Muut asiat

**12.1. Seurakuntaneuvoston ja työntekijöiden yhteinen päivä**

Todettiin, että kalentereissa ei ole kuluvan kevätkauden aikana vapaata lauantaipäivää yhteistä suunnittelupäivää varten. Lisäksi todettiin, että yhteiset suunnittelupäivät on hyvä varata mahdollisimman varhaisessa vaiheessa.

Talouteen liittyviä kysymyksiä tullaan käsittelemään vielä joko touko- tai kesäkuun seurakuntaneuvoston kokouksessa.

13. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

 Marja Heltelä Leila Tolin puheenjohtaja sihteeri

Pöytäkirja on tarkastettu ja hyväksytty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Anita Liimatainen Hanna Mithiku